(5)

oddelek VII se spremeni: (a) v uvodnem delu se vstavi naslednja točka 1a: „1a. V tem oddelku ‚vmesni nosilec dejavnosti‘ pomeni nosilca živilske dejavnosti, vključno s trgovci, ki ni prvi dobavitelj, s prostori ali brez njih, ki svoje dejavnosti opravlja med proizvodnimi območji, območji za ponovno nasaditev ali drugimi obrati.“; (b) poglavje I se spremeni: (i) točka 3 se nadomesti z naslednjim: „3. Kadar koli nosilec živilske dejavnosti premika serijo živih školjk med proizvodnimi območji, območji za ponovno nasaditev ali drugimi obrati, mora biti seriji priložen dokument o registraciji.“; (ii) v točki 4 se doda naslednja točka (d): „(d) Kadar vmesni nosilec dejavnosti pošlje serijo živih školjk, mora biti seriji priložen nov dokument o registraciji, ki ga izpolni vmesni nosilec dejavnosti. Dokument o registraciji mora vsebovati vsaj informacije iz točk (a), (b) in (c) ter naslednje informacije: (i) ime in naslov vmesnega nosilca dejavnosti; (ii) v primeru dodelave ali ponovne potopitve za namene skladiščenja, datum začetka, datum konca in kraj dodelave ali ponovne potopitve; (iii) če je bila izvedena dodelava na naravni lokaciji, mora vmesni nosilec dejavnosti potrditi, da je bila naravna lokacija, na kateri je potekala dodelava, v času dodelave razvrščena kot proizvodno območje razreda A, odprto za nabiranje; (iv) če je bila izvedena ponovna potopitev na naravni lokaciji, mora vmesni nosilec dejavnosti potrditi, da je bila naravna lokacija, na kateri je potekala ponovna potopitev, v času ponovne potopitve razvrščena enako kot proizvodno območje, na katerem so bile školjke nabrane; (v) če je bila ponovna potopitev izvedena v obratu, mora vmesni nosilec dejavnosti potrditi, da je bil obrat v času ponovne potopitve odobren. Ponovna potopitev ne sme povzročiti dodatne kontaminacije živih školjk; (vi) v primeru združevanja, vrsto, datum začetka združevanja, datum konca združevanja, status območja, na katerem so bile žive školjke nabrane, in serijo skupine, ki je vedno sestavljena iz iste vrste, ulovljene na isti dan in na istem proizvodnem območju.“; (iii) dodata se naslednji točki 8 in 9: „8. Vmesni nosilci dejavnosti morajo biti: (a) pri pristojnem organu registrirani kot nosilci živilske dejavnosti, ki izvajajo primarno proizvodnjo, kot je navedeno v členu 4(2)(a), če nimajo prostorov ali če imajo prostore, kjer samo ravnajo z živimi školjkami, jih perejo in skladiščijo pri sobni temperaturi, brez združevanja ali dodelave, ali (b) pri pristojnem organu odobreni kot nosilci živilske dejavnosti v skladu s členom 4(2), če imajo poleg opravljanja dejavnosti iz točke (a) hladilnico ali skupine ali razdeljene serije živih školjk ali izvajajo dodelavo ali ponovno potopitev. 9. Vmesni nosilci dejavnosti lahko žive školjke prejemajo s proizvodnih območij, razvrščenih v razred A, B ali C, z območij za ponovno nasaditev ali od drugih vmesnih nosilcev dejavnosti. Vmesni nosilci dejavnosti lahko pošljejo žive školjke: (a) s proizvodnih območij razreda A do odpremnih centrov ali drugega vmesnega nosilca dejavnosti; (b) od proizvodnih območij razreda B do obratov za prečiščevanje, predelovalnih obratov ali drugega vmesnega nosilca dejavnosti; (c) od proizvodnih območij razreda C do predelovalnih obratov ali drugega vmesnega nosilca dejavnosti.“; (c) v poglavju IV se točka 1 dela A nadomesti z naslednjim: „1. Žive školjke morajo biti pred začetkom prečiščevanja brez blata in umazanih delcev in jih je po potrebi treba oprati s čisto vodo.“; (d) v točki 2 poglavja V: (a) se točka (a) nadomesti z naslednjim: „(a) za paralitični strup lupinarjev (PSP): 800 mikrogramov ekvivalentov saksitoksina diHCl na kilogram;“; (b) se točka (c) nadomesti z naslednjim: „(c) za okadaično kislino in dinofizistoksine skupaj: 160 mikrogramov ekvivalentov okadaične kisline na kilogram;“; (e) poglavje IX se nadomesti z naslednjim: „POGLAVJE IX: POSEBNE ZAHTEVE ZA PEKTINIDE, MORSKE POLŽE IN MORSKE KUMARE, KI NISO PRECEJEVALCI, NABRANE ZUNAJ RAZVRŠČENIH PROIZVODNIH OBMOČIJ Nosilci živilske dejavnosti, ki nabirajo pektinide, morske polže in morske kumare, ki niso precejevalci, zunaj razvrščenih proizvodnih območij ali obdelujejo take pektinide in/ali take morske polže in/ali morske kumare, morajo izpolnjevati naslednje zahteve: 1. Pektinidi, morski polži in morske kumare, ki niso precejevalci, se ne smejo dati na trg, razen če so nabrani in obdelani v skladu z delom B poglavja II ter izpolnjujejo standarde iz poglavja V, kar se dokaže s sistemom lastnih pregledov s strani nosilcev živilske dejavnosti, ki upravljajo avkcijo rib, odpremni center ali predelovalni obrat. 2. Poleg točke 1 se, kadar podatki uradnih programov spremljanja pristojnemu organu omogočajo razvrščanje ribolovnih območij, kadar je to ustrezno v sodelovanju z nosilci živilske dejavnosti, določbe iz dela A poglavja II po analogiji uporabljajo za pektinide. 3. Pektinidi, morski polži in morske kumare, ki niso precejevalci, se ne smejo dati na trg za prehrano ljudi drugače kakor na avkciji rib, v odpremnem centru ali predelovalnem obratu. Med obdelovanjem pektinidov in/ali takih morskih polžev in/ali morskih kumar morajo nosilci živilske dejavnosti, ki upravljajo take obrate, obvestiti pristojni organ in v zvezi z odpremnimi centri izpolnjevati ustrezne zahteve iz poglavij III in IV. 4. Nosilci živilske dejavnosti, ki obdelujejo pektinide, morske polže in morske kumare, ki niso precejevalci, morajo izpolnjevati naslednje zahteve: (a) zahteve glede dokumentacije iz točk 3 do 7 poglavja I, kadar je to ustrezno. V tem primeru mora biti v dokumentu o registraciji jasno navedena lokacija območja, z navedbo sistema, uporabljenega za opis koordinat, kjer so bili nabrani živi pektinidi in/ali živi morski polži in/ali žive morske kumare, ali (b) zahteve iz točke 2 poglavja VI glede zaprtja vseh pakiranj živih pektinidov, živih morskih polžev in živih morskih kumar, odpremljenih za prodajo na drobno, ter poglavja VII glede identifikacijskega označevanja in etiketiranja.“; (f) doda se naslednje poglavje X: „POGLAVJE X VZOREC DOKUMENTA O REGISTRACIJI ZA ŽIVE ŠKOLJKE, ŽIVE IGLOKOŽCE, ŽIVE PLAŠČARJE IN ŽIVE MORSKE POLŽE DOKUMENT O REGISTRACIJI ZA ŽIVE ŠKOLJKE, ŽIVE IGLOKOŽCE, ŽIVE PLAŠČARJE IN ŽIVE MORSKE POLŽE Del I – Dobavitelj I.1 Referenčna številka IMSOC I.2 Interna referenčna številka I.3 Dobavitelj Ime Naslov Registracijska številka ali številka odobritve Država Oznaka države ISO Dejavnost I.4 Nosilec živilske dejavnosti, ki je prejemnik Ime Naslov Registracijska številka ali številka odobritve Država Oznaka države ISO Dejavnost I.5 Opis blaga Akvakultura ☐ Naravno okolje☐ • Oznaka KN ali tričrkovna koda FAO | vrsta | količina | pakiranje | serija | datum nabiranja | datum začetka dodelave | datum konca dodelave | kraj dodelave | datum začetka ponovne potopitve | datum konca ponovne potopitve | kraj ponovne potopitve | datum začetka združevanja | datum konca združevanja | proizvodno območje | zdravstveni status, vključno z nabiranjem v skladu s členom 62(2) Izvedbene uredbe (EU) 2019/627, če je to ustrezno I.6 Z območja za ponovno nasaditev Da☐ Ne☐ Območje za ponovno nasaditev Trajanje ponovne nasaditve Datum začetka Datum konca I.7 Iz obrata za prečiščevanje/odpremnega centra Avkcijska dvorana Da☐ Ne☐ Številka odobritve obrata za prečiščevanje/odpremnega centra/avkcijske dvorane Datum vstopa Datum izstopa Trajanje prečiščevanja I.8 Od vmesnega nosilca dejavnosti Da☐ Ne☐ Ime Naslov Registracijska številka ali številka odobritve Država Oznaka države ISO Dejavnost Datum prihoda Datum odhoda I.9 Izjava dobavitelja Podpisani nosilec živilske dejavnosti, odgovoren za odpremo pošiljke, izjavljam, da so po moji najboljši vednosti in prepričanju informacije iz dela I tega dokumenta resnične in popolne. Datum Ime podpisnika Podpis Del II – Nosilec dejavnosti, ki je prejemnik II.1 Interna referenčna številka (prejem) II.2 Izjava nosilca živilske dejavnosti, ki je prejemnik Podpisani nosilec živilske dejavnosti, odgovoren za prejem pošiljke, izjavljam, da je pošiljka prispela dne [DATUM] v moje prostore. Ime podpisnika Podpis Pojasnjevalne opombe Rubrika Opis Del I – Dobavitelj Ta del dokumenta izpolni nosilec živilske dejavnosti, ki odpremi serijo živih školjk. I.1 Referenčna številka IMSOC To je edinstvena črkovno-številčna koda, dodeljena v IMSOC. I.2 Interna referenčna številka Nosilec živilske dejavnosti, ki je odpremnik, lahko to rubriko uporabi za navedbo interne referenčne številke. I.3 Dobavitelj Navedite ime in naslov (ulica, mesto in regija/pokrajina/država, kot je ustrezno), državo in oznako države ISO obrata izvora. V primeru proizvodnih območij navedite območje, ki so ga odobrili pristojni organi. V primeru živih pektinidov, morskih polžev ali morskih kumar navedite lokacijo območja nabiranja. Kadar je to ustrezno, navedite registracijsko številko ali številko odobritve obrata. Navedite dejavnost (nabiralec, obrat za prečiščevanje, odpremni center, avkcijska dvorana ali vmesne dejavnosti). Kadar se serija živih školjk pošlje iz obrata za prečiščevanje/odpremnega centra ali, v primeru pektinidov, morskih polžev in morskih kumar, ki niso precejevalci, nabranih zunaj razvrščenih proizvodnih območij, z avkcije rib, navedite številko odobritve in naslov obrata za prečiščevanje/odpremnega centra ali avkcije rib. I.4 Nosilec živilske dejavnosti, ki je prejemnik Navedite ime in naslov (ulica, mesto in regija/pokrajina/država, kot je ustrezno), državo in oznako države ISO namembnega obrata. V primeru proizvodnih območij ali območij za ponovno nasaditev navedite območje, ki so ga odobrili pristojni organi. Kadar je to ustrezno, navedite registracijsko številko ali številko odobritve obrata. Navedite dejavnost (nabiralec, obrat za prečiščevanje, odpremni center, predelovalni obrat ali vmesne dejavnosti). I.5 Opis blaga Kot se zahteva, navedite oznako kombinirane nomenklature ali tričrkovno kodo FAO, vrsto, količino, vrsto pakiranja (vreče, razsuti tovor itd.), serijo, datum nabiranja, datum začetka in konca dodelave (kadar je to ustrezno), kraj dodelave (navedite razvrstitev proizvodnega območja in njegovo lokacijo ali številko odobritve obrata, kadar je to ustrezno), datum začetka in konca ponovne potopitve (kadar je to ustrezno), kraj ponovne potopitve (navedite razvrstitev proizvodnega območja in njegovo lokacijo odobritve obrata, kadar je to ustrezno), datum začetka in konca združevanja (kadar je to ustrezno), proizvodno območje in njegov zdravstveni status (razvrstitev proizvodnega območja, kadar je to ustrezno). Kadar so bile žive školjke nabrane v skladu s členom 62(2) Izvedbene uredbe 2019/627, je to treba izrecno navesti. Pri združevanju živih školjk se mora serija nanašati na školjke iste vrste, ki so nabrane na isti dan in prihajajo z istega proizvodnega območja. Neustrezno črtajte. I.6 Območja za ponovno nasaditev Kadar se serija živih školjk pošlje z območja za ponovno nasaditev, navedite območje za ponovno nasaditev, ki so ga odobrili pristojni organi, in trajanje ponovne nasaditve (datum začetka in konca). I.7 Iz obrata za prečiščevanje/odpremnega centra ali avkcije rib Kadar se serija živih školjk pošlje iz obrata za prečiščevanje/odpremnega centra ali, v primeru pektinidov, morskih polžev in morskih kumar, ki niso precejevalci, nabranih zunaj razvrščenih proizvodnih območij, iz avkcijske dvorane, navedite številko odobritve in naslov obrata za prečiščevanje/odpremnega centra ali avkcijske dvorane. Če je pošiljka poslana iz obrata za prečiščevanje, navedite trajanje prečiščevanja in datume, ko je serija prispela v obrat za prečiščevanje in ga zapustila. Neustrezno črtajte. I.8 Od vmesnega nosilca dejavnosti Navedite ime in naslov (ulica, mesto in regija/pokrajina/država, kot je ustrezno), državo in oznako države ISO vmesnega nosilca dejavnosti. Kadar je to ustrezno, navedite registracijsko številko ali številko odobritve in dejavnost. I.9 Izjava dobavitelja Vključite datum, ime podpisnika in podpis. Del II – Nosilec živilske dejavnosti, ki je prejemnik Ta del dokumenta izpolni nosilec živilske dejavnosti, ki prejme serijo živih školjk. II.1 Interna referenčna številka (prejem) Nosilec živilske dejavnosti, ki prejme serijo, lahko to rubriko uporabi za navedbo interne referenčne številke. II.2 Izjava nosilca živilske dejavnosti, ki je prejemnik Navedite datum prihoda serije živih školjk v prostore nosilca živilske dejavnosti, ki je prejemnik. V primeru vmesnega nosilca dejavnosti brez prostorov navedite datum nakupa serije. Vključite ime podpisnika in podpis.“;